MarianiRedd48

În urmă cu ceva timp, îţi povesteam despre noua iniţiativă a Consiliul designerilor din America şi Ebay de a crea o colecţie de genţi care să lupte contra falsurilor. Acum se pare că proiectul lor „You can’t fake fashion” s-a definitivat, iar mai jos vei face cunoştinţă cu 20 de modele de genţi.

Colecţia „You can’t fake fashion” 2012 este disponibilă începând cu 20 martie şi chiar tu poţi să ajuţi designerii să lupte contra pieţei cu produse false. Printre creatorii care au luat parte la acest proiect se numără Diane vor Furstenberg şi Ralph Lauren, genţile cărora se vor vinde cu 200 de dolari, iar cele de pe piaţa de retail cu 45 de dolari.

Sărbătoarea designerilor şi a produselor de calitate este dorinţa Consiliului, iar atunci când fashionistele din întreaga lume vor achiziţiona un astfel de accesoriu, trebuie să ştie că fondurile vor ajunge la Fundaţia Consiliului designerilor din America.

Modelele de genţi, cele care nu arată cât de excentric este designer-ul, sunt perfecte pentru sezonul călduros, la plajă. În plus, se pare că oamenii care au achiziţionat genţile din prima campanie au spus că sunt mărimea perfectă să porţi cu tine orice: de la produse de make-up la un laptop.

Toate genţile arată bine, mai greu o să fie să îţi alegi un singur model, însă gama chiar este pentru toate gusturile: de la femeile care preferă rozul, la cele care îşi cumpără numai genţi negre.